Ա-ջոկատ

Ա ջոկատ (անգլ.՝ The A-Team), ռեժիսոր Ջոյ Կարնահանի մարտաֆիլմը՝ նկարահանված 20th Century Fox կինոընկերության կողմից։ Ֆիլմը հիմնված է 1980-ականների համանուն հեռուստասերիալի վրա։ Ֆիլմն էկրան է բարձրացել 2010 թվականի հունիսի 9֊ին։


== Սյուժե ==
Ամբողջ լիամետրաժ ֆիլմի սցենարը պտտվում է իրաք-քուվեյթյան պատերազմի վետերանների՝ գնդապետ Հաննիբալ Սմիթի, լեյտենանտ Պեկի, սերժանտ Բարակուսի և կապիտան Մերդոկի շուրջը։ Բոլորը ունեն իրենց առանձնացնող հատկություններ՝ Միթը ջոկատի լիդերն է և հանճարեղ ռազմավար, Մերդոկը՝ հմուտ օդաչու և միաժամանակ խելագար, Պեկը՝ հրաշալի օպերաշխատող և խիստ կնամոլ, Բարակուսը՝ ուժեղ և հրաշալի վարորդ, սակայն Մերդոկի հետ ուղղաթիռով թռչելուց հետո նա մահու չափ վախենում է թռչելուց։
Ֆիլմի սկզբում Հաննիբալը և Գեղեցիկը սկսում են մեքսիկական գեներալ Տուկոյի ոչնչացման գործողությունը։ Իրականացման ընթացքում նրանք ծանոթանում են Մերդոկի և Բարակուսի հետ։ Երկար չմտածելով Հաննիբալը նրանց հավաքագրում է իր ջոկատ։
8 տարի անց Իրաքում գեներալ Մորիսոնը և գործակալ Լինչը հանձնարարում են ջոկատին վերցնել միլիոն դոլարներով և դրանց պատրաստման համար նախատեսված կաղապարներով լի բեռնարկղը։ Իրավիճակը բարդանում է նրանով, որ, նախ, Պաշտպանության նախարարությունը հստակ հրաման է տվել չմտնել Բաղդադ և երկրորդ՝ կաղապարները միայն Լինչին չէ, որ հետաքրքրում են։ Կապիտան Կարիսա Սոսան ԱՄՆ֊ի բանակի քրեական հետաքննությունների ծառայությունից (համատեղությամբ նաև Պեկի նախկին ընկերուհին), բարձրագույն հրամանատարությունից հրաման է ստանում վերադարձնել նրանց։ Կաղապարներին փորձում է տիրել նաև Բրոկ Պայկը «Black Forest֊ից»։ Շրջանցելով հրամանը՝ հերոսները կատարում են առաջադրանքը, բայց Պայկը պայթեցնում է գեներալ Մորիսոնի մեքենան և բեռնարկղը՝ նախապես վերցնելով կաղապարները։ Ա ջոկատին մեղադրում են դավաճանության և սպանության մեջ, դիմում են դատարան և դատապարտում 10 տարվա ազատազրկման։
Կես տարի անց Լինչը բանտում գտնում է Սմիթին և առաջարկում է համագործակցել. գնդապետը իր ջոկատով գտնում է իրական դավաճաններին և կաղապարները, իսկ Լինչը օգնում է նրանց փախչել բանտից և մաքրում նրանց կենսագրությունները։ Սմիթը համաձայնվում է, արդյունքում փախչելով բանտից, նորից հավաքում է իր ջոկատը և ուղևորվում է Մայնի Ֆրանկֆուրտ՝ Պայկի հետ հաշվեհարդար տեսնելու։ Նրանց հաջողվում է գտնել կաղապարները, բայց դրա հետ միասին բացվում է մի այնպիսի գաղտնիք, որը հերոսները կնախընտրեին չիմանալ։


== Դերերում ==
Լիամ Նիսոն — գնդապետ Ջոն «Հաննիբալ» Սմիթ
Բրեդլի Քուփեր — լեյտենանտ Թեմփլեթոն «Գեղեցիկ» Պեկ
Ջեքսոն Քուինթոն — սերժանտ Բոսկո «Բի. Էյ.» Բարակուս
Շառլտո Կոպլեյ — կապիտան Հ. Մ. «Ոռնացող Խելագար» Մերդոկ
Ջեսիկա Բիլ — կապիտան Կարիսա Սոսա
Պատրիկ Ուիլսոն — գործակալ Լինչ
Օմարի Հարդուիք — Չոպ Շոպ Ջեյ
Մաուրի Սթերլինգ — Գամոնս
Սի Էռնեստ Հարթ — Գիլբերտ
Բրայան Բլում — Պայկ
Ջերալդ ՄակՌաեյնի — գեներալ Մորիսոն


== Արտադրություն ==
1990-ական թվականների կեսերին ֆիլմը մշակման փուլում էր. անցնելով բազմաթիվ սցենարիստների և սյուժետային գաղափարների միջով՝ ֆիլմի ստեղծումը բազմիցս դադարեցվել է։ Պրոդյուսեր Սթիվեն Կեննելը հույս ուներ վերափոխել ֆիլմը՝ հնարավորինս օգտագործելով իրաք-քուվեյթյան հակամարտությունը՝ որպես նախապատմության մի մաս։ Սկզբում ֆիլմի ռեժիսորը Ջոն Սինգլթոնն էր, բայց 2008 թվականի հոկտեմբերին նա հեռացել է նախագծից։ Երբ Սինգլթոնը դեռ մասնակցում էր ֆիլմի արտադրությանը, պլանավորում է Բի. Էյ. Բարկուսի դերի համար հրավիրել Այս Քյուբին։
2009 թվականի հունվարի 28-ին ֆիլմի ռեժիսոր է դարձել Ջոյ Կարնահանը, իսկ Ռիդլի Սքոթը և Թոնի Սքոթը դարձել են դրա պրոդյուսերները։
2009 թվականի հունիսին Variety ամսագիրը հայտնել է, որ Լիամ Նիսոնը բանակցություններ է վարում 20th Century Fox֊ի հետ՝ Հաննիբալ Սմիթի դերը ստանալու համար, իսկ Բրեդլի Քուփերը պատմել էր MTV News֊ին, որ խաղալու է Թեմփլեթոն Պեկի դերը և դա այն բանից հետո, երբ նա սկզբում հերքել էր լուրերն այն մասին, որ մասնակցում է նախագծին, և պնդում էր, որ չի տեսել սցենարը։


== Հետաքրքիր փաստեր ==
Նավը, որը ցուցադրված է ֆիլմի վերջում, կոչվում է «Die Vergeltung», ինչը գերմարենեցի թարգմանաբար նշանակում է «Հատուցում»։
Լուսագրերից հետո հայտնվում են «Ա֊ջոկատ» հեռուստասերիալի «Գեղեցիկի» և «Մերդոկի» դերասանները։ Նրանք հայտնվում են լիամետրաժ ֆիլմի դերասանների հետ։ Դիրկ Բենեդիկտը խաղում է բանտարկյալի դեր, ով խորհուրդ է տալիս, թե ինչպես չպետք է այրվել, իսկ Դուայթ Շուլտցը խաղում է բժիշկի դեր, ով քննարկում է «նոր» «Մերդիկի» փոփոխությունները։
Հոգեբուժարանից Մերդոկին ազատելու դրվագում հիվանդները դիտում են ստերեոկինո։ Էկրանին հայտնվում է մեքենա, որին ուղեկցվում է «Ա֊ջոկատ» հեռուստասերիալի բացման երաժշտությամբ։
Այն պահին, երբ АС-130-ը կրակում է Ա֊ջոկատի գտնվելու վայրի վրա, Լինչը, նայելով էկրանին, ասում է՝ «Ճիշտ Call of Duty֊ի նման»։ Նա նկատի ունի Call of Duty 4: Modern Warfare համակարգչային խաղը, որը կինեմատոգրաֆիայում և խաղային արդյունաբերության մեջ հանրաճանաչ է АС-130 անունով
Մերդոկը և սուահիլցի սահմանապահը խոսակցությունից հետո փոխանակվում են աֆրիկական ոտանավորով՝ «Asante sana, squash banana», որը հայտնի է «Առյուծ արքան» մուլտֆիմից։


== Ծանոթագրություններ ==